作者:陸龜蒙
標題:京口與友生話別
內容:共是悲秋客，相逢恨不堪。雁頻辭薊北，人尚在江南。名利機初發，樵漁事先諳。松門穿戴寺，荷徑繞秦潭。繩檢真難束，疏慵卻易耽。枕當高樹穩，茶試遠泉甘。架上經唯一，尊前雅只三。風雲勞夢想，天地人醺酣。曆自堯階數，書因禹穴探。禦龍雖世祿，下馬亦清譚。國計徒盈策，家儲不滿甔。斷簾從燕出，俯弁請人簪。木墜涼來葉，山橫霽後嵐。竹窗深窈窕，苔洞綠龕弇。積行依顏子，和光則老聃。杖誠為虎節，披信作鮫函。養鷺看窺沼，尋僧助結庵。功名思馬援，歌唱咽羊曇。乞食羞孤鳳，無衣羨八蠶。系帆留宿客，吟句任羸驂。寵鶴空無衛，佔烏未見gm。香還須是桂，青會出於藍。蜀酒時傾瓿，吳蝦遍發坩。玉封千挺藕，霜閉一筒柑。惜佩終邀禍，辭環好激貪。宗溟雖畎澮，成廈必楩楠。碧玉雕琴薦，黃金飾劍鐔。煙緣莎砌引，水為藥畦擔。博物君能繼，多才我尚慚。別離猶得在，秋鬢未鬖鬖。